ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
بندرگاہوں پر بنیادی ڈھانچہ
نئی دہلی،19؍مارچ، جہاز رانی کی وزارت حکومت کے ذریعے مقرر کردہ 50 کھرب ڈالر کی معیشت کے ہدف کو حاصل کرنے میں اپنے تعاون کے لئے بھر پور کوششیں کررہی ہے، اس سلسلے میں مالی سال 2025 تک بڑی بندرگاہوں پر بنیادی ڈھانچے میں اضافے اور ترقی کے لئے نیشنل انفرا اسٹرکچر پائپ لائن  کے ایک حصے کے طور پر 49950 کروڑ روپے کی لاگت کے 58 پروجیکٹوں کی نشان دہی کی گئی۔
تین روزہ چنتن بیٹھک کا انعقاد 28 فروری سے یکم مارچ 2020 تک مہابلی پورم میں کیا گیا۔ اس چنتن بیٹھک میں بڑی بندرگاہوں کی کارکردگی کو بہتر بنانے ، بڑی بندرگا ہوں کو براہ راست پرائیویٹ یا چھوٹی بندر گاہوں کے ساتھ مقابلہ آرائی کے لئے مستحکم کرنے، بندر گاہ کی جدید کاری ، بندرگاہوں کو کاغذ سے پاک کام کاج کے لئے ای- حکمرانی کے نفاذ ، بھارت کو ٹرانس شپمنٹ مرکز کے طور پر فروغ دینے اور بحری سیکٹر کے لئے ویژن 2030 سے متعلق مختلف معاملات پر تبادلہ خیال کیا گیا۔
بھارتی جہاز رانی کی صنعت میں سامان لانے لے جانے کی صلاحیت میں اضافے کی خاطر حکومت نے کئی اقدامات کئے ہیں۔ ان اقدامات میں  بھارتی جہاز رانی کی صنعت کو فرسٹ ریفیوزل کے حق کے ذریعے کارگو کی مدد ،  بھارتی پرچم والے جہازوں میں ایندھن کے طور پر استعمال کرنے کے لئے ایندھن پر جی ایس ٹی کو 18 فیصد سے گھٹا کر 5 فیصد کرنا ،  سری لنکا اور بنگلہ دیش کی غیر ملکی بندر گاہوں کے راستے بھارت کی ایک بندر گاہ سے دوسری بندر گاہ تک سازو سامان کی نقل وحمل کی اجازت دینا ،  زرعی اشیاء اور دیگر اشیاء ، کھاد ، درآمداتی وبرآدماتی کنٹینروں اور خالی کنٹینروں کی نقل حمل کی ہمت افزائی کے لئے بھارتی شہریوں ، بھارت میں قائم کمپنیوں اور اندراج سوسائٹیوں کے ذریعے غیر ملکوں میں رجسٹرڈ بحری جہازوں کو چارٹر کرنے کے لئے لائسنس کی ضرورت کو ختم کرنا ،  بھارتی پرچم والے جہازوں اور غیر ملکی پرچم والے جہازوں پر ملازم، بھارتی ملاحوں پر ٹیکس میں یکسانیت پیدا کرنا ،  در آمد شدہ کنٹینروں کو ملکی سامان لانے لے جانے کے استعمال کی اجازت دینا اور بین الاقوامی ادارے ، آئی ایس او کے ذریعے در آمداتی وبر آمداتی کارگو کی نقل وحمل کے لئے مخصوص ہدایات کے مطابق کنٹینروں کی تیاری کی اجازت دینا شامل ہیں۔
پچھلے چار-پانچ سال کے دوران حکومت نے بندر گاہوں کی جدید کاری مشینوں کے استعمال اور ڈیجیٹائزیشن پر زبردست زور دیا ہے تاکہ کاروبار میں آسانی کے اقدامات کو فروغ دیا جاسکے۔ ریویمپ پورٹ کمیونٹی سسٹم  ، پی سی ایس 1 ایکس کے مربوط ہونے اور ایک ہی پلیٹ فارم پر تمام فریقین کو برو قت معلومات فراہم کئے جانے کی امید ہے۔ بندرگاہوں کو جدید بنانے کے دیگر اقدامات میں ویب پر مبنی ای- فارم براہ راست بندرگاہ کی ترسیل اور بندرگاہوں میں براہ راست داخلہ ، کنٹینر کو اسکین کونے والی مشینوں کی تنسیب ، گیٹ کو خود کار بنانے کے لئے ریڈیو فریکیونسی کی شناخت پر مبنی نظام ، زمین کے ریکارڈ کا ڈیجیٹائزیشن اور تجارت میں سہولت کے لئے ایک ہی جگہ سہولیا ت فرام کرنا شامل ہے۔
جہاز رانی کے مرکزی وزیر مملکت ُ جناب منسکھ منڈاویا نے آج راجیہ سبھا میں ایک تحریری جواب میں یہ معلومات فراہم کی۔
۔۔۔۔۔۔۔۔۔۔۔۔۔۔۔۔۔۔
U-1345
(Visitor Counter : 166
ریلوے کی وزارت
بھارتی ریلوے نے 25 مئی 2020 تک ملک بھر میں 3274 "شرمک اسپیشل" ٹرینیں چلائیں اور 25 دن میں "شرمک اسپیشل" ٹرینوں کے ذریعہ 44 لاکھ سے زیادہ مسافروں کو ان کی آبائی ریاستوں تک پہنچایا۔
سفر کرنے والے تارکین وطن میں 74 لاکھ سے زائد مفت کھانا اور 1 کروڑ سے زیادہ پانی کی بوتلیں تقسیم کیں
آج چل رہی ٹرینوں میں کوئی بھیڑ بھاڑ نہیں ہے
شرمک اسپیشل ٹرینوں کے علاوہ ، ریلوے 12 مئی سے نئی دہلی سے 15 جوڑی اسپیشل ٹرینیں چلا رہی ہے اور یکم جون دو ہزار بیس سے اس کے ٹائم ٹیبل کے ساتھ دو سو اور ٹرینیں چلانے کا منصوبہ ہے
خصوصی ریل گاڑیوں کے ذریعہ مختلف مقامات پر پھنسے تارکین وطن مزدوروں، تیرتھ یاتریوں ، سیاحوں ، طلباء اور دیگر افراد کو لانے۔ لے جانے کے بارے میں وزارت داخلہ کے حکم کے بعد بھارتی ریلوے نے یکم مئی 2020 سے "شرمک اسپیشل" ٹرینیں چلانے کا فیصلہ کیا تھا۔
پچیس مئی 2020 تک ملک بھر کی مختلف ریاستوں سے مجموعی طور پر 3274 "شرمک اسپیشل" ٹرینیں چلائی گئیں۔ ان "شرمک اسپیشل" ٹرینوں سے 44 لاکھ سے زیادہ مسافر اپنی آبائی ریاست پہنچ گئے ہیں۔ 25.05.2020 کو 223 شرمک اسپیشل ٹرینیں 2.8 لاکھ مسافروں کو لے کر چل رہی تھیں۔
آئی آر سی ٹی سی نے سفر کرنے والے تارکین وطن کے بیچ 74 لاکھ سے زائد مفت کھانا اور 1 کروڑ سے زیادہ پانی کی بوتلیں تقسیم کیں۔
واضح رہے کہ آج چلنے والی ٹرینوں کو کسی بھیڑ کا سامنا نہیں کرنا پڑ رہا ہے۔
شرمک اسپیشل ٹرینوں کے علاوہ ، ریلوے بارہ مئی سے نئی دہلی سے 15 جوڑی اسپیشل ٹرینیں چلا رہی ہے اوراس کی یکم جون دو ہزار بیس سے ٹائم ٹیبل کے ساتھ دو سو اور ٹرینیں چلانے کا منصوبہ ہے۔
زراعت اور کاشتکاروں کی فلاح و بہبود کی وزارت
موسم گرما میں فصلوں کی بوائی کے تحت احاطہ شدہ رقبے کی پیش رفت
زراعت اور کاشتکاروں کی فلاح و بہبود کی وزارت کے تحت زراعت اور کاشتکاروں کی فلاح و بہبودکے محکمے نے 2 جون 2023 تک موسم گرما میں فصلوں کی بوائی کے تحت احاطہ شدہ رقبے کی پیش رفت سے متعلق اعداد و شمار جاری کیے ہیں۔
|
|
نمبر شمار
|
|
فصلیں
|
|
بوائی والا رقبہ: لاکھ ہیکٹیئر میں
|
|
رواں برس 2023
|
|
گذشتہ برس 2022
|
|
1
|
|
چاول
|
|
28.51
|
|
30.33
|
|
2
|
|
دالیں
|
|
19.86
|
|
19.11
|
|
a
|
|
مونگ
|
|
16.35
|
|
15.58
|
|
b
|
|
اُڑد
|
|
3.26
|
|
3.25
|
|
c
|
|
دیگر دالیں
|
|
0.25
|
|
0.29
|
|
3
|
|
شری اَن اور موٹے اناج
|
|
12.10
|
|
11.73
|
|
a
|
|
جوار
|
|
0.29
|
|
0.25
|
|
b
|
|
باجرا
|
|
4.80
|
|
3.99
|
|
c
|
|
راگی
|
|
0.14
|
|
0.21
|
|
d
|
|
مکئی
|
|
6.86
|
|
7.28
|
|
4
|
|
تلہن
|
|
10.26
|
|
11.11
|
|
a
|
|
مونگ پھلی
|
|
5.00
|
|
5.51
|
|
b
|
|
سورج مکھی
|
|
0.32
|
|
0.31
|
|
c
|
|
تل
|
|
4.61
|
|
4.52
|
|
d
|
|
دیگر تلہن
|
|
0.32
|
|
0.77
|
|
کل رقبہ
|
|
70.74
|
|
72.28
کامرس اور صنعت کی وزارتہ
چھوٹی الائچی کی برآمد
نئی دلی،24 جولائی۔
کامرس اور صنعت کے مرکزی وزیر جناب پیوش گوئل نے لوک سبھا میں ایک تحریری جواب میں جانکاری دی کہ سعودی عرب کی حکومت اور جاپان نے، بھارت سے، چھوٹی الائچی کی درآمد پر پابندی عائد نہیں کی ہے۔ البتہ سعودی عرب کی خوراک اور منشیات کی اتھارٹی ایس ایف ڈی اے نے بھارت سے جانے والی، چھوٹی الائچی کی 4 کھیپوں کو ضبط کیا ہے، جس کی وجہ یہ رہی کہ ایس ایف ڈی اے نے اپریل، مئی 2018 میں ان میں جراثیم کش دواؤں کے اجزا منظور شدہ مقدار سے زیادہ پائے گئے تھے۔ اس کے بعد برآمد کاروں نے جراثیم کش دواؤں کے پائے جانے کے ڈر سے، سعودی عرب کے لیے چھوٹی الائچی کی برآمد خود بخود روک دی۔
حکومت مصالحہ بورڈ کے ذریعے بھارت میں الائچی کی کاشت کے علاقوں میں بہت سی مہمیں چلا رکھی ہیں، تاکہ الائچی کے کاشتکاروں میں جراثیم کش دواؤں کو استعمال کرنے کے مربوط طور طریقوں  کو مقبول بنایا جاسکے اور جراثیم پر قابو پانے، نیز چھوٹی الائچی میں پیدا ہونے والی بیماریوں کے علاج کے لیے جراثیم کش دواؤں کو فروغ دیا جاسکے۔
سعودی عرب کی وزارت خارجہ نے مورخہ 9.10.2018 کے زبانی نوٹ میں بھارت سے درخواست کی کہ وہ ان تسلیم شدہ لیباریٹریوں کی تفصیلات فراہم کرے، جہاں چھوٹی الائچی ، سعودی عرب کے لیے چھوٹی الائچی برآمد کیے جانے سے پہلے جراثیم کش دواؤں کے اجزا کی جانچ کی جاتی ہے اور ان سرکردہ برآمدکاروں اور اداروں کی فہرست فراہم کرے، جو سعودی عرب کو چھوٹی الائچی برآمد کرتے ہیں۔ یہ تفصیلات اور فہرست ریاض میں بھارتی سفارت خانے نے مصالحہ بورڈ کی طرف سے 9 اگست 2018 کو فراہم کردی تھیں۔ یہ درخواست بھی کی گئی تھی کہ لیباریٹری کے تجزیہ کا وہ سرٹیفکیٹ بھی منسلک کیا جائے، جس میں چھوٹی الائچی کی، برآمد کی جانے والی ہر کھیپ میں ، جراثیم کش دواؤں کے اجزا کے ،مصالحہ بورڈ کی طرف سے جاری کیے گئے ایس ایف ڈی اے کے ذریعے ایم آر ایل پر عملدرآمد کی تصدیق کی گئی ہو۔ ایس ایف ڈی اے کی اس ضرورت کو پورا کرنے کے لیے ایس ایف ڈی اے کی طرف سے جانچ کیے گئے جراثیم کش اجزا کی فہرست ، چھوٹی الائچی کے ضمن میں حاصل کی گئی۔ 41 جراثیم کش دواؤں میں سے، جن کی جانچ ایس ایف ڈی اے نے کی ہے، کوچی میں مصالحہ بورڈ کی کوالٹی کو بہتر بنانے کی لیباریٹری نے 27 جراثیم کش دواؤں کو جانچ کے لیے معیار مانا ہے۔بقیہ جراثیم کش دواؤں کے معیارات تیار کیے جارہے ہیں۔
سعودی عرب کی خوراک اور منشیات سے متعلق اتھارٹی ایس ایف ڈی اے کے ایک وفد نے کوچی میں مصالحہ بورڈ کی کوالٹی بہتر بنانے والی لیباریٹری اور مصالحہ برآمدسے متعلق ڈبہ بندی کے کارخانوں کا دورہ کیا اور چھوٹی الائچی کے کھیتوں کا معائنہ کیا۔ وفد نے بورڈ سے درخواست کی کہ وہ بھارتی کسانوں کی طرف سے چھوٹی الائچی میں استعمال کی جانے والی جراثیم کش دواؤں کی فہرست بھیجیں، تاکہ سعودی عرب برآمد کیے جانے سے پہلے، چھوٹی الائچی میں پائے جانے والے جراثیم کش دواؤں کے اجزا کی جانچ کی جاسکے۔ ایس ایف ڈی اے نے بھارتی سفارت خانے کی معرفت 19 فروری 2019 کو یہ تفصیلات فراہم کردیں۔ مصالحہ بورڈ کو مشورہ دیا گیا ہے کہ وہ فوری طور پر ایک لائحہ عمل تیار کرے، تاکہ چھوٹی الائچی میں پائے جانے والے جراثیم کش دواؤں کے اجزا کا معاملہ حل کیا جاسکے اور سعودی عرب کے لیے چھوٹی الائچی کی برآمد دوبارہ شروع کی جاسکے۔
۔۔۔۔۔۔۔۔۔۔۔
م ن ۔ ا س۔ ت ع۔
U-3404
(Visitor Counter : 85
الیکٹرانکس اور اطلاعات تکنالوجی کی وزارت
الیکٹرانکس اور انفارمیشن ٹیکنالوجی کی وزارت کے ذریعے کرناٹک کے اضلاع میں انٹرنیٹ کنیکٹیویٹی کو بہتر بنانے کیلئے ٹاسک فورس کی تشکیل
نئی دہلی:08؍ ستمبر، 2021۔وزیراعظم جناب نریندر مودی کی ہدایت پر الیکٹرانکس اور انفارمیشن ٹیکنالوجی کے وزیر مملکت جناب راجیو چندر شیکھر کے کرناٹک کے چھ ضلعوں کے حالیہ جن آشیرواد یاترا کے دوران ہر ضلع کے کچھ علاقوں میں انٹرنیٹ کی رفتار،انٹرنیٹ تک رسائی اور انٹرنیٹ کنیکٹویٹی کو بہتر بنانے کیلئے کافی درخواستیں کی گئی تھیں۔ وزیر موصوف نے یاترا کے دوران وعدہ کیا تھا کہ ہر ضلع میں انٹرنیٹ کی صورتحال کا جائزہ لینے کیلئے الیکٹرانکس اور انفارمیشن ٹیکنالوجی کی وزارت کے ذریعے ایک ٹاسک فورس بھیجی جائے گی۔
اپنے وعدے کے تحت نیشنل انٹرنیٹ ایکسچینج آف انڈیا  اور سافٹ ویئر ٹیکنالوجی پارکس آف انڈیا  کے افسران پر مشتمل الیکٹرانکس اور انفارمیشن ٹیکنالوجی کی ٹاسک فورس نے تیزی سے اپنے دورے اور کام کا آغاز کیا ہے۔ ٹاسک فورس کے اراکین ہر ایک ضلع کا دورہ کریں گے اور لوگوں سے ملاقات کریں گے۔ وہ ریاستی حکومت کے افسران سے بھی ملیں گے اور الیکٹرانکس اور انفارمیشن ٹیکنالوجی کے وزیر کو اپنی رپورٹ پیش کریں گے۔
وزیر اعظم نریندر مودی کی حکومت کی ترجیحی پالیسیوں میں سے ایک تمام بھارتیوں کو کنیکٹویٹی فراہم کرنا اور ہر ایک بھارتی شہری کیلئے براہ راست ڈیجیٹل انڈیا پروگرام کے فوائد کو یقینی بنانا ہے۔
ش ح۔م ع۔ ع ن
U NO: 8771
(Visitor Counter : 169
وزارات ثقافت
حکومت اس سال گرو نانک دیو جی کی 550 ویں سالگرہ منارہی ہے
نئی دہلی، 8 جولائی 2019، تہذیب و ثقافت اور سیاحت کے وزیر مملکت  جناب پرہلاد سنگھ پٹیل نے اپنے ایک تحریری جواب میں آج لوک سبھا کو بتایا کہ 22 نومبر 2018 کو منعقدہ میٹنگ میں مرکزی کابینہ نے نومبر 2018 سے نومبر 2019 تک پورے ایک سال قومی اور بین الاقوامی سطح پر گرونانک دیو جی کی 550 ویں سالگرہ منانے کا فیصلہ کیا تھا۔ 23 نومبر 2018 کو پنجاب کے سلطانپور لودھی میں یادگار کے طور پر ایک افتتاحی تقریب منعقد ہوئی تھی۔ اس میٹنگ لئے گئے فیصلے حسب ذیل ہیں۔
- ریاست پنجاب کے گرداس پور ضلع میں ڈیرہ بابا نانک سے بین الاقوامی سرحد تک کرتار پور راہداری کی تعمیر، نائب صدر جمہوریہ ہند کے ذریعہ 26 نومبر 2018 کو اس پروجیکٹ کا سنگ بنیاد رکھا گیا تھا۔
- تاریخی شہر سلطان پور لودھی کو اسمارٹ سٹی کے اصولوں کی بنیاد پر وراثتی شہر بنانا ۔
- سلطانپور لودھی ریلوے اسٹیشن کو اپ گریڈ کرنا جہاں تمام جدید سہولیات دستیاب ہوں اور تیرتھ یاتری نیز سیاحوں کے لئے ایک ریل گاڑی چلانا جو گرونانک دیو جی سے متعلق مختلف مقدس مقامات سے گزرے گی۔
- یادگاری سکہ اور ڈاک ٹکڑ کا اجرا۔
- گرونانک دیو یونیورسٹی، امرتسر میں بین عقائد مطالعات کے لئے ایک مرکز قائم کرنا اور گرونانک دیو جی کی حیات اور تعلیمات پر بین الاقوامی سیمینار کا اہتمام کرنا۔
- امریکہ اور کناڈا کی ایک ایک یونیورسٹی میں گرووناک دیوجی سے متعلق چیئر کا قیام ۔
- ریاستون اور مرکز کے زیر انتظام علاقے گرونانک دیو جی کی 525 ویں سالگرہ ان کے شایان شان منائیں گے۔ پورے ملک میں خصوصاً گرونانک دیوجی سے متعلق تمام مقامات اور گرودواروں میں کیرتن، کتھا، پربھات پھیری، لنگر وغیرہ جیسی مذہبی سرگرمیوں کا اہتمام کیا جائے گا۔
- گرونانک دیو جی سے متعلق پروگراموں اور گربانی کے لائیو ٹیلی کاسٹ کے لئے دوردرشن پر انتظامات کئے جائیں گے۔
- نیشنل بک ٹرسٹ مختلف ہندوستانی زبانوں میں گربانی شائع کرے گا۔ یونیسکو  گرونانک دیو جی کی تصنیفات کو دنیا کی زبانوں میں ترجمہ کرے گا اور انہیں شائع کرے گا۔
- بیرون ملک ہندوستانی مشن  گرونانک دیو جی کی 550 ویں سالگرہ کی یاد میں خصوصی تقریبات کا انعقاد کریں گے۔
اس مقصد کے لئے علیحدہ سے کوئی فنڈ مختص نہیں کیا گیا ہے۔ مرکزی کابینہ کی میٹنگ میں یہ فیصلہ کیا گیا ہے کہ ان تجویزات پر آنے والے مالی اخراجات متعلقہ وزارتیں اپنے لئے مختص بجٹ سے پوری کریں گی۔
۔۔۔۔۔۔۔۔۔۔۔
م ن۔ش س۔ن ا۔
U- 2931
(Visitor Counter : 42
وزارت دفاع
آتم نربھربھارت :وزارت دفاع نے ہندوستانی برّی فوج کے لئے آٹومیٹڈایئرڈیفنس کنٹرول اینڈرپورٹنگ سسٹم ‘پروجیکٹ آکاش تیر’ اور ہندوستانی بحریہ کے لئے سارنگ الیکٹرونک سپورٹ میزرسسٹمز کی حصولیابی کے لئے بی ای ایل کے ساتھ 2400کروڑروپے مالیت کے دومعاہدوں پردستخط کئے
ہندوستانی برّی فوج کے لئے ایک ایڈوانسڈ کمیونیکیشن سیٹلائٹ کے واسطے نیواسپیس انڈیا لمیٹڈ کے ساتھ 3000کروڑروپے کے معاہدے پردستخط کئے گئے
دفاع کے شعبے میں آتم نربھرتاکو فروغ دینے کے لئے ایک اورقدم اٹھاتے ہوئے وزارت دفاع نے 29مارچ ، 2023کو تین معاہدوں پر دستخط کئے ۔ دومعاہدے بھارت الیکٹرونکس لمیٹڈ، غازی آباد کےساتھ اور ایک معاہدہ نیواسپیس انڈیالمیٹڈ  کے ساتھ کیاگیاہے ۔ جن کی مجموعی لاگت تقریبا 5400کروڑروپے ہے ۔ ان کا مقصد ملک کی دفاعی صلاحیتوں کوفروغ دینا ہے ۔ بی ای ایل کے ساتھ کئے گئے پہلے معاہدے کا تعلق ہندوستانی بری فوج کے لئے 1982کروڑروپے مالیت کے آٹومیٹڈایئرڈیفنس کنٹرول اینڈ رپورٹنگ سسٹم ‘پروجیکٹ آکاش تیر’کی حصولیابی سے ہے ۔بی ای ایل کے ساتھ کئے جانے والے دوسرے معاہدے کا تعلق بی ای ایل حیدرآباد سے ہندوستانی بحریہ کے لئے 412کروڑروپے کی مجموعی لاگت کے متعلقہ انجینئرنگ سپورٹ پیکیج کے ساتھ سارنگ الیکٹرونک سپورٹ میزر  کی حصولیابی سے ہے ۔
خلاء کے محکمے ،بینگلورو کے تحت کام کرنے والے مرکزی سرکاری شعبے کے ادارے این ایس آئی ایل کے ساتھ کئے جانے والے معاہدے کا تعلق ایک ایڈوانسڈ کمیونیکیشن سیٹلائٹ جی سیٹ 7بی کی حصولیابی سے ہے جو ہندوستانی بری فوج کو ہائی تھروپٹ خدمات فراہم کرائے گا۔ اس کی مجموعی لاگت 2963کروڑروپے ہے۔یہ تمام پروجیکٹ خریداری[انڈین –آئی ڈی ایم ایم ]زمرے کے تحت ہیں۔
پروجیکٹ آکاش تیر
آٹومیٹڈایئرڈیفنس کنٹرول اینڈرپورٹنگ سسٹم ‘پروجیکٹ آکاش تیر’ ملک میں تیارکی گئی جدید ترین صلاحیت کے ساتھ ہندوستانی بری فوج کی ایئرڈیفنس یونٹوں کو بااختیاربنائے گاکہ وہ مربوط انداز میں موثر طورپرکام کرسکیں ۔ آکاش تیر ہندوستانی بری فوج کے بیٹل ایریاز پر نچلی سطح کے ایئراسپیس کی مانیٹرنگ اورگراؤنڈبیسڈ ایئرڈیفنس ویپن سسٹمزکو موثرطریقے سے کنٹرول کرنے کی صلاحیت فراہم کرائے گا۔
سارنگ سسٹمز
سارنگ ہندوستانی بحریہ کے ہیلی کاپٹروں کے لئے ایک ایڈوانسڈالیکٹرانک سپورٹ میزرسسٹم ہے ۔ جس کو پروگرام سمدُریکاکے تحت ڈیفنس الیکٹرانکس ریسرچ لیباریٹری حیدرآباد کے ذریعہ ملک میں ڈیزائن اور تیارکیاگیاہے ۔ اس اسکیم سے تین سال کی مدت کے لئے تقریبادولاکھ کام کے دن کا روزگارپیداہوگا۔
یہ دونوں پروجیکٹس ایم ایس ایم ایز ،جو کہ بی ای ایل کے سب وینڈرز ہیں ، سمیت ہندوستانی الیکٹرانکس اورمتعلقہ صنعتوں کی شرکت کے لئے حوصلہ افزائی کریں گے ۔
ایڈوانسڈکمیونیکیشن سیٹلائٹ
یہ سیٹلائٹ فوجی دستوں اورفارمیشنز کو ویپن اورایئربورن پلیٹ فارمس کے لئے مشن کے لحاظ سے اہم نظروں سے دور مواصلات کی سہولت فراہم کراتے ہوئے ہندوستانی بری فوج کی مواصلات کی صلاحیت میں قابل قدراضافہ کرے گا ۔5ٹن کے زمرے میں اپنی قسم کا پہلا جیو اسٹیزی سیٹلائٹ کے طورپر یہ سیٹلائٹ ہندوستانی خلائی تحقیق کی تنظیم  کے ذریعہ ملک میں ہی تیارکیاجائے گا۔
بہت سے پرزے ،سب اسمبلیاں اور سسٹمز ایم ایس ایم ایز اور اسٹارٹ –اپس سمیت ملک کے مقامی مینوفیکچرر ز سے حاصل کئے جائیں گے ، اوراس طرح وزیراعظم کے ‘آتم نربھربھارت ’ کے ویژن کے مطابق پرائیویٹ ہندوستانی خلائی صنعت کی کمی پوراکیاجائے گا۔ اس پروجیکٹ سے ساڑھے تین سال کی مدت میں تقریباتین لاکھ کام کے دنوں کا روزگارپیداہوگا۔
قانون اور انصاف کی وزارت
اخباری بیان
نئی دہلی، 06؍ ستمبر :مورخہ 6ستمبر ، 2021کو اسی نمبر کے وائڈ نوٹیفیکیشن کے ذریعہ بھارت کے آئین کی دفعہ 217کی شق  کے ذریعہ دیئے گئے اختیارات کا استعمال کرتے ہوئے صدرجمہوریہ ہند ایس /شری 1نریناہلی سری نواسن سنجے گوڑا  محترمہ جیوتی ملی منی  رنگاسوامی نٹراج  ہیمنت چندن گاؤدر پردیپ سنگھ یرر اور  مہیشن ناگاپرسننا ، کو کرناٹک ہائی کورٹ کے ججوں کی حیثیت سے تقرر کریں گے ۔وہ جس تاریخ سے اپنے اپنے عہدے کا چارج سنبھالیں گے اس تاریخ سے ان کی تقرری سمجھی جائیگی ۔ یہ سبھی کرناٹک ہائی کورٹ کے ایڈیشنل ججز بھی ہیں ۔
وزیراعظم کا دفتر
وزیر اعظم نے جبل پور کے قدیم سنگرام ساگر کے احیاء کے لئے لوگوں کی کوششوں کی ستائش کی
وزیر اعظم جناب نریندر مودی نے جبل پور کے قدیم سنگرام ساگر کے احیاء کے لئے لوگوں کی کوششوں کی تعریف کی ہے۔ انہوں نے کہا کہ جبل پور کے قدیم سنگرام ساگر کے احیاء کے لئے لوگوں کا شرمدان انتہائی قابل ستائش ہے۔ جناب مودی جبل پور کے رکن پارلیمنٹ جناب راکیش سنگھ کے ٹوئیٹ تھریڈ کا جواب دے رہے تھے ، جس میں رکن پارلیمنٹ جناب سنگھ نے مطلع کیا ہے کہ انہوں نے سنگرام ساگر کے اردگرد کی خوبصورتی کے لئے عوامی نمائندوں، جبل پور کلکٹر اور میونسپل کمشنر کے ساتھ سنگرام ساگر کا معائنہ کیا ہے۔
وزیر اعظم نے ٹوئیٹ کیا؛
‘‘ جبل پور کے قدیم سنگرام ساگر کے احیاء کے لئے لوگوں کے شرمدان کی یہ کوشش انتہائی قابل ستائش ہے۔’’
وزیراعظم کا دفتر
وزیراعظم نے ‘من کی بات ’ کے لئے مشورے طلب کئے
وزیراعظم جناب نریندر مودی نے لوگوں کو دعوت دی ہے کہ وہ من کی بات کے آئندہ سیشن میں ان موضوعات اور مسائل پر اپنے خیالات سے واقف کرائیں، جو ان کے لئے اہمیت رکھتے ہیں۔ اپنے خیالات کا اظہار مائی گوو ، نمو ایپ 1800-11-7800 ڈائل کرکے اپنا میسیج ریکارڈ کرسکتے ہیں۔
من کی بات پروگرام کا 88 واں ایپی سوڈ 24 اپریل 2022 کو نشر ہوگا۔
وزیراعظم نے مائی گوو کی دعوت کو شیئر کرتے ہوئے ٹوئیٹ کیا۔
‘‘ من کی بات کے ذریعہ ہم میدانی سطح پر تبدیلی لانے والے لوگوں کے غیر معمولی کاموں کا جشن مناتے ہیں۔ کیا آپ ایسے باعث تحریک زندگی کے سفر کے بارے میں جانتے ہیں ؟ انہیں اس مہینے کی 24 تاریخ کے پروگرام کے لئے شیئر کریں۔ مائی گوو نمو ایپ پر لکھیں یا پیغام ریکارڈ کرنے کے لئے 1800-11-7800 ڈائل کریں۔’’
وزارتِ تعلیم
اے آئی سی ٹی ای اور بی پی آر ڈی نے 2023۔ کے اے وی اے سی ایچ کا مشترکہ طور پر آغاز کیا جو سائبر خطرات سے نمٹنے اور مؤثر حل فراہم کرنے کے لئے ایک نیشنل لیول ہیکتھون ہے
سائبر مستعدی کو آگے بڑھاتے ہوئے کے اے وی اے سی ایچ 2023 کا آج آغاز ہوا جو سائبر سیکورٹی اور 21 ویں صدی کے سائبر جرائم کے چیلنجوں کا ازالہ کرنے کے لئے اختراعی طور طریقوں اور تکنیکی حل تلاش کرنے کے لئے ہے۔
میڈیا سے خظاب کرتے ہوئے ڈاکٹر ٹی جی سیتارمن ، چیئرمین ، آل انڈیا کونسل فار ٹیکنکل ایجوکیشن  نے کہا کہ اے وی اے سی ایچ 2023 ایک منفرد نوعیت کا قومی ہیکھتون ہے جسے ایم او ای انوویشن ، سیل، بیورو آف پولیس ریسرچ اینڈ ڈیولپمنٹ  نے مشترکہ طور پر تیار کیا ہے اور یہ ہماری قانون کا نفاذ کرنے والی ایجنسیوں اور عام شہریوں کو درپیش 21 ویں صدر کے سائبر سیکورٹی اور سائبر جرائم کے سلسلے میں اختراعی طریقے اور تکنیکی حل نکالنے کا کام کرے گا۔
اس موقع پر اظہار خیال کرتے ہوئے جناب بالا جی سریواستو، آئی پی ایس ڈائرکٹر جنرل ، بیورو آف پولیس اینڈ ڈیولپمنٹ  نے کہا کہ یہ 36 گھنٹے طویل پروگرام ہوگا جس کے دوران ملک بھر سے تعلیمی اداروں کے نوجوان اور رجسٹرڈ اسٹارٹ اپس حصہ لیں گے اور اپنی تکنیکی ہنرمندی اور اختراعی قابلیت کو بروئے کار لاتے ہوئے سائبر سیکورٹی کے لئے جدید اختراعی اور پائدار حل نکالیں گے۔ انھوں نے کہا کہ اس سے ایک فعال نگراں نظام کے ذریعہ سائبر سیکورٹی جرائم کا سدباب ہوسکے گا۔
جناب ابھے جیرے، وائس چیئرمین ، AICTE نے مطلع کیا کہ کے اے وی اے سی ایچ 2023 دومرحلوں میں کام کرے گا۔ پہلے مرحلے میں متعلقہ مسائل کوالگ الگ زمروں میں رکھا جائے گا اور اسے عوام کے لئے پوسٹ کیا جائے گا، خواہش مند شرکاء کو اپنے زمرے میں شامل معاملوں کے ڈیجیٹل حل نکالنے ہوں گے اور اس کام میں وہ جدجد ترین ٹیکنالوجیز مثلا مصنوعی ذہانت ، مشین لرننگ، ڈیپ لرننگ، آگمینٹڈ ریلٹی، ورچوئل ریلٹی وغیرہ کو کام میں لائیں گے اور اپنے تصور کو کے اے وی اے سی ایچ 2023 کے پورٹل پر جمع کریں گے۔
جناب راجیش کمار، آئی پی ایس، سی ای او، انڈین سائبر کرائم کوآرڈینیشن سینٹر  نے اس ہیکتھون کے آغاز کے دوران ڈیجیٹل جرائم کے اس دور میں اس ہیکتھون کی اہمیت کو اجاگر کیا۔ انھوں نے کہا کہ کے اے وی اے سی ایچ 2023 کا گرانڈ فنالے 36 گھنٹوں کا ایک شاندار پروگرام ہوگا۔ جس کے دوران ملک بھر کے تعلیمی ادروں اور رجسٹرڈ اسٹارٹ اپس سے منتخب نوجوان اپنی معلومات تکنیکی مہارت اور اختراعی ہنر مندی سے کام لے کر مؤثر حل تلاش کریں گے۔ جیتنے والی ٹیموں کو 20 لاکھ روپے کی رقم انعام میں دی جائے گی۔
محترمہ ریکھا لوہانی ، آئی پی ایس ، ڈائرکٹر ایم او ڈی نے بتایا کہ شرکاء کے جمع کردہ تصورات کو ڈومین ایکسپرٹ کا ایک گروپ پر کھے گا اور دوسرے مرحلے میں سب سے زیادہ اختراعی خیال کو چنا جائے گا اور یہ گرانڈ فنالے پر اختتام پزیر ہوگا۔ منتخبہ شرکا اپنے حل سب کے سامنے رکھیں گے۔ بہترین آئیڈیاکو جمہوری کے ذریعہ فاتح قرار دیا جائے گا۔
سٹرک ٹرانسپورٹ اور شاہراہوں کی وزارت
مرکزی وزیرنتن گڈکری نے سڑک حادثات کو کم کرنے اور سڑک کے تحفظ کو بہتر بنانے کے لیے سرکاری اور نجی اشتراک کی ضرورت پر زور دیا
سڑک ٹرانسپورٹ اور شاہراہوں کے مرکزی جناب نتن گڈکری نے کہا کہ سرکاری ، نجی اشتراک اور لگاتار کوششوں سے ملک میں سڑک حادثات کو کم کرنے میں مدد ملے گی اور سڑک کے تحفظ کو بہتر بنایا جاسکے گا۔ سڑک تحفظ کے لئے نجی سرمایہ کاری پر ایک ویبنار سے خطاب کرتے ہوئے انہوں نے نجی سیکٹر سے کہاکہ وہ سڑک تحفظ کے لئے سماجی بیداری اور سماجی ذمہ داری کے علاوہ سماجی شعور پیدا کرنے میں تعاون کریں اور اپنے کارپوریٹ سماجی ذمہ داری سی ایس آر فنڈ کااستعمال کریں تاکہ سڑک تحفظ سے متعلق تمام تشویش کو دور کیا جاسکے۔ جناب گڈکری نے 2025 تک سڑک اموات کو 50 فیصد تک کم کرنے کے نشانے کو حاصل کرنے کے عزم کو دہرایا اور کہا کہ 2030 تک ملک میں حادثات سے متعلق اموات صفر تک لائی جاسکیں گی۔
وزیرموصوف نے کہا کہ سڑک حادثات معاشرے اور پورے ملک پر سماجی اقتصادی بوجھ ڈالتے ہیں ۔ انہوں نے پرائیویٹ سیکٹر کی کمپنیوں سے اپیل کی کہ وہ سماجی رشتوں کے فروغ کے لئے آگے آئے۔ انہوں نے کہا کہ سماجی تعاون کے ساتھ حاصل کئے گئے خزانہ کا قومی سطح پر دیگرسڑک تحفظ حکمت عملیوں اور زیر اموات جیسے پروجیکٹوں پر پیسہ لگانے کے لئے موثر طور پر استعمال کیا جائے گا۔
سائنس اور ٹیکنالوجی کی وزارت
سی ایس آئی آر-سی ایم ای آر آئی سولر ڈی سی کوکنگ سسٹم- سبز اور آلودگی سے پاک بھارت کی طرف ایک قدم
نئی دہلی:22ستمبر،2021۔سی ایس آئی آر-سی ایم ای آر آئی کے ڈائریکٹر پروفیسر ہریش ہیرانی نے سوامی سوماتمانند جی مہاراج، رام کرشن مشن آشرم، آسنسول اور جناب تپس بنرجی، چیئرمین، آسنسول درگا پور ڈیولپمنٹ اتھارٹی، حکومت مغربی بنگال کی موجودگی میں سی ایس آئی آر-سی ایم ای آر آئی کے ذریعے تیار کردہ سولر ڈی سی کوکنگ سسٹم کو آج آسنسول بریل اکیڈمی، مغربی بنگال کے حوالے کیا۔ سی ایس آئی آر-سی ایم ای آر آئی کے ذریعے تیار کردہ سولر ڈی سی کوکنگ ٹیکنالوجی دو کاروباری اداروں میسرز آسنسول سولر اینڈ ایل ای ڈی ہاؤس، مغربی بنگال اور میسرز میکومیکو سولر اینڈ انفراسٹرکچر ایسوسی ایٹس، درگا پور، مغربی بنگال کو منتقل کی گئی۔
سی ایس آئی آر-سی ایم ای آر آئی کے ذریعے تیار کردہ سولر ڈی سی کوکنگ سسٹم سولر انرجی پر مبنی کوکنگ سسٹم ہے جو سولر پی وی پینل، چارج کنٹرولر، بیٹری بینک اور کوکنگ اوون پر مشتمل ہے۔ یہ ٹیکنالوجی صاف کھانا پکانے کا بہترین ماحول، انورٹر کم ڈائریکٹ آپریشن، تیز اور یکساں حرارتی اور سالانہ فی گھر 1 ٹن کاربن ڈائی آکسائیڈ کے اخراج کو بچانے کی صلاحیت فراہم کرتی ہے۔
پروفیسر ہریش ہیرانی، ڈائریکٹر، سی ایس آئی آر-سی ایم ای آر آئی نے پریس کانفرنس سے خطاب کرتے ہوئے مقامی طور پر تیار کردہ سولر ڈی سی کوکنگ سسٹم کو آسنسول بریل اکیڈمی کے حوالے کرنے پر اپنی بے پناہ خوشی کا اظہار کیا، جو خاص طور پر معذور بچوں کے لئے خدمات انجام دینے میں زبردست کام کر رہا ہے۔ یہ 'آلودگی سے پاک ہندوستان' کا خواب تھا اور سی ایس آئی آر-سی ایم ای آر آئی کے ذریعے تیار کردہ سولر ڈی سی کوکنگ سسٹم اس خواب کی تعبیر کی طرف ایک چھوٹا سا قدم ہے۔
سی ایس آئی آر-سی ایم ای آر آئی کے ذریعے تیار کردہ سولر ڈی سی کوکنگ سسٹم 20-25 فیصد بہتر کارکردگی اور روایتی سولر بیسڈ کوکنگ سسٹمز کے مقابلے میں زیادہ کفایتی ہے جو اے سی-ڈی سی کنورژن کی وجہ سے کارکردگی کھو دیتا ہے۔ سادہ ٹیکنالوجی ڈیزائن مینوفیکچرنگ میں آسانی کو بھی یقینی بناتا ہے اور اس طرح مائیکرو انڈسٹریز کے لیے خاطر خواہ معاشی مواقع فراہم کرتا ہے۔ اس سے ٹیکنالوجی کی مقبولیت کی بنیاد کو وسیع کرنے کے ساتھ ساتھ ملازمت کے مواقع میں بہتری آنے کے امکانات ہیں۔
یہ نظام کاربن ڈائی آکسائیڈ کے اخراج کو کافی حد تک روکنے میں مدد دے گا۔ یہاں تک کہ ایل پی جی کا استعمال کاربن ڈائی آکسائیڈ خارج کرتا ہے۔ ایک بار جب یہ ٹیکنالوجی بازار میں پہنچ جائے گی تو اس کی قیمت 65000 سے 70000 روپے تک ہوگی۔ شمسی توانائی پر مبنی دیگر مصنوعات کی طرح اگر حکومت کی جانب سے سبسڈی فراہم کی جاتی ہے تو مصنوعات کی قیمت میں نمایاں کمی واقع ہوگی۔ سی ایس آئی آر-سی ایم ای آر آئی کے ذریعے تیار کردہ سولر ڈی سی کوکنگ سسٹم کا وسیع پیمانے پر استعمال 200 گیگا واٹ شمسی توانائی کے ہدف کو حاصل کرنے میں اہم کردار ادا کرسکتا ہے جیسا کہ ہندوستان کے وزیر اعظم نے تصور پیش کیا ہے اور تقریبا 290 ملین ٹن کاربن ڈائی آکسائیڈ کے اخراج کو بچانے میں بھی مدد ملے گی۔
-----------------------
ش ح۔م ع۔ ع ن
U NO: 9284
(Visitor Counter : 167